POLEMICI NAȚIONALISTE: IOAN ROȘCA VERSUS MIRON MANEGA 


Polemici naţionaliste: loan Roșca versus Miron Manega 
Comunicatul Grupului pentru România adresat Federaţiei Ruse a generat controverse în lumea naționalistă. 
Acest comunicat, pe lângă scandalul stârnit în UZPR, a declanşat o polemică publicată în revista 


Certitudinea, între loan Roşca şi Miron Manega. 
Iată ofensiva lui loan Roșca: 


M-am retras din noul GPR (în care am fost inclus fără a fi întrebat), pentru că am sesizat, cu ocazia 
discuţiilor legate de comunicatul ce se dorea adresat lui Putin, că nu are rost să mă mai antrenez în activități 


civice, avînd în vedere depărtarea mea de poziţiile românilor de azi. 


Înainte de a o face însă, am explicat (în termenii reluaţi mai jos) de ce nu aş putea semna comunicatul „3” 


(devenit apoi „9”) — ce s-a dovedit buclucaş, aşa cum prevenisem. 


Sînt deci primul critic al textului respectiv, amuzat/uşurat de faptul că, încă o dată, numele meu e evitat, în 


discuţia publică despre el. 


M-am abținut pînă acum de la reacţie, ca să nu pun umărul la executarea celor ce au înfruntat neinspirat 
stăpînii criminali. Tot de aceea, las la latitudinea domnului Manega publicarea acestei precizări, dacă o va 


considera legitimă şi oportună. 
Comunicatul afirmă explicit sau sugerează implicit trei lucruri: 


1. Că România a intrat în ghearele imperialismului iudeo-american (DA), care o distruge (DA) şi vrea să o 
folosească drept carne de tun (DA), într-un război imperial (DA), împotriva intereselor ei (DA), în favoarea 
unei Ucraine ce nu ne poate fi prietenă (DA), căci ne-a răpit teritorii (DA) şi ne reprimă sau suprimă fraţii 


(DA). 


2. Că Rusia lui Putin poartă acum un război anti-imperial, care vizează eliberarea popoarelor suverane, sau 


măcar o face posibilă. (NU CRED). 


3. Că Rusia nu a fost marele duşman al neamului nostru (FALS), ci URSS — care a fost folosită în distrugerea 


noastră de alţii (recte de evreii care au condus-o, după 1917) (DOAR PARŢIAL ADEVĂRAT) . 


Vînătoarea de vrăjitoare, pe care o prevăzusem, se bazează pe confuzia acestui amestec de idei, la care se 
complac şi foştii mei colegi, păgubos, periclitînd afirmarea adevărului spus la punctul 1, ca să-şi menţină 


iluzia de la punctul 2 şi să nu-şi recunoască greşeala de la punctul 3. 


Fără discuţie, ceea ce se urmăreşte prin campania de intimidare este închiderea gurii celor care mai 


îndrăznesc să releve românilor înjugaţi perfid, adevărul colonizării lor. 


Deşi nu aş fi putut semna mesajul, din cauza punctelor 2 şi 3, îmi asum punctul 1 integral, perfect conştient 
de consecinţe. Sper însă ca şi colegii care au semnat comunicatul nefericit, să-şi recunoască eroarea, pentru 
a nu lăsa punctul 1 — major şi valid — compromis printr-o acţiune colaterală, care speculează prezenţa lîngă 


el a punctelor 2 şi 3, minore sau invalide. 


Este ridicol, în lumea de azi, să atribui vreunui imperiu (din cele ce se confruntă ca să-şi menţină sclavii, ca 


în „1984”) intenţii justiţiare... de „eliberare a suveranismelor”. 


Ele nu au fost nici măcar formulate de cei astfel creditaţi, deşi Putin ar fi avut tot interesul să se prezinte 
astfel lumii sătule de talpa dominantă. Nu te aştepţi la astfel de naivităţi de la intelectuali serioşi, la astfel de 
iluzii din partea celor care ştiu istorie. Am mai fost vînduţi la marea masă verde, am tot comutat lumina 
între diverşi stăpîni (mai nou, în 1944 şi 19809 )... şi nu am câştigat nimic, niciodată. Nici acum nu avem ce 
cîştiga, indiferent cum se termină confruntarea, din tîrgul ce va urma, între beligeranţi... ce au plătit cu 


vieţile altora. 


Poate că idealul suveranităţii depline nu (mai) e realist, dar un grup autentic suveranist, nu poate avea decît 


acest ţel. 


Şi asta cu atît mai mult, cu cît puterea care ne-a livrat americanilor în 1989, spre acaparare şi distrugere... a 


fost URSS, din care nu lipsea de loc Rusia — cea de azi şi dintotdeauna. 
Şi tot Rusia din URSS a fost cea care ne-a răpit Buceagul şi Bucovina şi le-a dat Ucrainei... 


Astfel trec de la punctul 2 la 3, unde se comite marea greşeală. Căci despre viitor poţi spune orice — e opinie, 
despre prezent (într-o reală democraţie — ceea ce veţi vedea iar că nu e cazul) poţi avea perpsectiva ta; dar 


despre trecut — minţi ori spui adevărul. Şi a spune că Rusia nu a făcut rău românilor — e o mare minciună. 


Eludezi secolul strîns în Eminescu? Nu mai ai dreptul să-l invoci. Nu poţi să treci peste nenumăratele 
invazii, peste răpirea din 1812 — rană neînchisă nici azi — peste loviturile din 1877 sau 1916... în numele unor 
ceţoase „informaţii speciale” şi „consideraţii strategice”, concedînd micii actualități dreptul de a acapara un 


destin. 


Şi nici după 1917, nu poţi absolvi pe ruşi pentru ce am păţit, chiar ţinînd cont de ultima carte a lui 
Soljenitzin. De la un securist/comunist mă aştept la o repliere, în registru naţionalist, pe care un anti- 


comunist (pro-libertar) coerent nu o va tolera. 


Am mai fost în situaţia asta. Cine era contra germanilor, cînd stăpînirea vremelnică era alături de Hitler (şi 
atunci avea scuza unui interes naţional) — era declarat trădător; pentru ca mai tirziu — să fie retro-declarat 


patriot şi recompensat. 


Venind apoi vremurile în care pro-americanismul, vînat nemilos sub comunişti... a devenit capital politic. 


Şmecheria nu-mi place, dar nu pentru că e riscantă. 


Eu sînt alături de cei ce denunţă orice capturare a României, cu riscul de a fi zdrobiţi de stăpîni — dar nu în 
folosul rechinilor concurenţi. Ceea ce nu înseamnă că mă complac, ca alţii, să nu ştiu cine sînt cei care azi ne 
domină şi distrug, pretinzînd că ne apără. Americanii trebuie detestaţi, dacă au luat locul ruşilor — dar nu 


pentru ca ruşii să revină. 


Vă semnalasem la timp greşeala. Ea trebuie recunoscută, pentru a nu compromite cauza afirmării punctului 


8 


Fiecare pasăre piere pe limba ei. Doar să nu plătească alţii din cauza nepriceperii celor ce iau steagul în 


mînă, deşi nu-l ţin bine. 

Din 1990, se umple arena cu neaveniţi ce se cred (pretind) chemaţi. Drept e că alţii nu apar.... 
Ioan Roşca, 5 aprilie 2024 

Iată riposta lui Miron Manega: 


Rusia a fost dintotdeauna marele duşman al neamului nostru! Grea povară pentru mine acest text al d-lui 
Ioan Roşca! Pentru că are dreptate în tot ce afirmă: idei, analize, verdicte, pe care le-a mai formulat şi le-a şi 
publicat, în paginile revistei CERTITUDINEA. Le ştiu şi subscriu la ele în totalitate. Are, deci, perfectă 


dreptate, pe fond. 


Contextul în care a fost emis Comunicatul nr. 9, către Federaţia Rusă, este însă unul fără precedent. Și când 


spun „fără precedent” gândesc că situaţia e mult mai gravă decât înainte de Primul sau Al Doilea Război 


Mondial. Nu intru în detalii, acestea există în paginile revistei CERTITUDINEA. Nu mai suntem în Războiul 


Rece. Suntem în RĂZBOI. 


În România sunt 5.000 de soldaţi NATO şi cele mai multe baze militare. Suntem, practic, o ţară ocupată 
militar. În Moldova se află trupe NATO care desfăşoară exerciţii militare și la care participă, evident, și 
militari români. Alianţa Nord-Atlantică a adus, la graniţa cu Federaţia Rusă, avioane cu încărcătură termo- 
nucleară. Putin a schimbat formularea „operaţiune militară specială” cu cea de RĂZBOI. În România 


cuvântul PACE e prohibit. Dacă-l rostești, ești antieuropean, antisemit sau pro-Putin. 


În Uniunea Europeană s-a propus introducerea serviciului militar obligatoriu. De ce? Pentru că e RĂZBOI. 
Iar România, într-o inconştienţă devenită deja tradiţie, va fi, probabil, prima care va adopta „directiva”. Am 
convingerea că Rusia va câştiga acest război, chiar dacă NATO va lupta până la ultimul român (după 
modelul „până la ultimul ucrainean”). Dar, până atunci, va fi RĂZBOI. Avioanele NATO vor decola de pe 
aeroportul Kogălniceanu. Ce credeţi că vor bombarda rușii, dacă va fi să bombardeze? Bazele militare și 
aeroporturile! Care? Cele mai apropiate și ale celui mai prost din turmă. De ce? Ca să dea o lecţie celorlalţi. 
Eu am copii. Băieți. Incorporabili. Nu vreau, pentru nimic din lume, să meargă în acest război dement. Este 
motivul primar care m-a determinat să subscriu la Comunicatul nr. 9, în această formă. Tonul e discutabil, 


fondul nu. 


DI Roşca spune că e condamnabil să ignori răul imens pe care ni l-a făcut Rusia în toată istoria ei. Da, dar 
într-o scrisoare diplomatică în care ceri ceva, nu poţi să-i spui celui căruia îi ceri cât de ticălos a fost cu tine. 
Într-o scrisoare diplomatică prezinţi ceea ce te apropie de celălalt, nu ceea ce te desparte. România e târâtă 


în acest război pe post de carne de tun. 


La final, indiferent cine va câştiga, marile puteri se vor aşeza la masă şi vor împărţi din nou lumea. La masa 
aceea, România nu va fi invitată. Ungaria, poate că da. Am apreciat, în acest context, că dacă se mai poate 
negocia ceva cu cineva, aceea e Rusia. Nu pentru că ar avea vreo compasiune pentru noi, cum n-a avut 
niciodată. Dar există interese geostrategice ce pot fi luate în calcul la o posibilă negociere. Ei, bine, în acest 
moment, singura legătură diplomatică dintre Rusia şi România este GPR. Grupul pentru România nu 
vorbeşte în numele României. Vorbeşte ÎN FAVOAREA României, aşa cum poate şi cum simte el, grupul. Nu 
face atingere demnităţii naţionale, dimpotrivă, o protejează. Îşi asumă o umilinţă pe care dumneavoastră, 


domnule Roşca nu o puteţi asuma şi nici nu vă cere nimeni s-o faceţi. Şi nu se cere nimănui. 


Am spus-o şi am scris-o de mai multe ori: poporul român a avut, de-a lungul timpului, trei duşmani 
existenţiali: rușii, evreii și ungurii. Acum îi avem pe toţi împotrivă iar lor li se adaugă ucrainenii. Însă, peste 
toţi, cei mai periculoşi sunt acum americanii, alias NATO, alias puterea ocultă din spatele lor. Iar noi suntem 


fraierii de serviciu. 


Într-o discuţie privată mi-aţi amintit de Eminescu, a cărui atitudine a fost, vehement, constant și total, 
împotriva Rusiei. În timpul Războiului de Independenţă (1877-1878) el a fost perceput ca fiind de partea 
turcilor. Greşit. EI a fost DOAR de partea României și a atras atenţia asupra pericolului rusesc. Cred că, în 


războiul actual din Ucraina, rușii sunt în postura turcilor de atunci iar NATO a luat locul ruşilor. 


Nu l-am trădat pe Eminescu, am acţionat în spiritul gândirii lui, subscriind la un demers de supravieţuire. 
Încă o dată: NU în numele poporului român, ci PENTRU poporul român. „E timpul să îngropăm via, până 


trece iarna” — spunea Petru Rareş în piesa lui Delavrancea, „Luceafărul” (reproducere din memorie). 


Evident, există riscul ca eu să fiu lapidat şi, odată cu mine, CERTITUDINEA. Risc major al judecății publice. 
Nu pot împiedica asta. Dar, întreb retoric, oare cum voi fi judecat? După conţinutul publicaţiei timp de 
aproape opt ani, sau după subscrierea la Comunicatul nr. 9? Pe Ştefan cel Mare (scuzaţi analogia!) după ce-l 
judecăm: după jurământul de vasalitate faţă de Cazimir, sau după faptele lui colosale la nivel istoric? Iar pe 


Mihai Viteazu la fel: după jurământul faţă de Sigismund, sau după realizarea Primei Mari Uniri? 


Ei au acceptat o umilinţă de circumstanţă pentru a supravieţui, la un moment dat. Nu mă compar cu ei, 


evident, dar îi am ca model... 


V-am scris toate acestea exclusiv în nume propriu, pentru că nu cunosc motivele intime ale celorlalţi membri 
ai Grupului pentru România. Am subscris la acel comunicat în speranţa disperată că, la o eventuală 
reîmpărţire a Europei sau a lumii, aceste demersuri ar putea însemna ceva în avantajul României. Am 


îngropat cumva via, până trece viforul... 


Tonul? Da, e discutabil, dar am subscris şi la acesta, pentru că există o disciplină de grup pe care trebuie să o 


accepţi, dacă rămâi în grup. Eu am rămas. 


V-am adresat aceste rânduri pentru că sunteţi, probabil, singurul dintre cei cunoscuţi (și necunoscuţi) care 


nu mă suspectează de vreo duplicitate. 
Am greşit? Poate. Voi plăti pentru asta. Dar n-am trădat nimic. 
Dacă am greşit, voi plăti pentru asta. 


MIRON MANEGA 


